Fără surprize majore la Premiile Oscar 2021. Irina Margareta Nistor, despre "Colectiv": "Ştiam cum stau lucrurile".
Filmul românesc "Colectiv" nu a câștigat la niciuna dintre cele două categorii (Documentar și Cel mai bun film străin) la care fusese nominalizat. Irina Margareta Nistor: "Ştiam cum stau lucrurile de la casele de pariuri". "Nomadland" și regizorul de origine chineză Chloé Zhao sunt marii câștigători ai festivității din acest an.
Cineasta chineză Chloe Zhao a câştigat premiul Oscar pentru cea mai bună regie cu filmul "Nomadland". Totodată, "Nomadland" a câştigat premiul şi pentru cel mai bun film şi a oferit şi cea mai bună actriţă în rol principal.Nicio surpriză aici, spune Irina Margareta Nistor. Surpriza a fost însă la premiul pentru cel mai bun actor într-un rol principal, premiu câştigat de Anthony Hopkins, care a devenit cel mai vârstnic câştigător al premiului Oscar."Sunt foarte puţine surprize. Nomadland era aproape din start câştigător. Se făcuse foarte multă vâlvă pentru că va câştiga o regizoare. Poate surpriza a fost la Anthony Hopkins, pentru că era concurenţa foarte mare".Filmul românesc "Colectiv" nu a câștigat la niciuna dintre cele două categorii (Documentar și Cel mai bun film străin) la care fusese nominalizat. Cel mai bun documentar a fost ales “My Octopus Teacher", iar cel mai bun film străin a fost "Another Round", din Danemarca."La Colectiv ştiam cum stau lucrurile de la casele de pariuri. Era prima dată când un film românesc a fost nominalizat. Şi de două ori. Era firesc să ia un film care uită de lume, de toate lucrurile rele", a mai spus Irina Margareta Nistor, într-o intervenţie la Aleph News.